Lav et referat af nedenstående tekst:

Tekst:
Det lykkedes ikke Hobro at få bolden i kassen i dagens hjemmekamp mod rækkens nummer fem fra HB Køge. Nordicbet Ligaens tophold havde ellers endnu en god chance for at skabe ekstra luft til de andre oprykningskandidater, idet Lyngby tidligere på dagen havde tabt hjemme mod Brønshøj, og Horsens i går spillede 0-0 hjemme mod AB. Men det blev altså ikke til en hjemmesejr i denne omgang for Hobro, som i kampens 76. minut måtte se Jonas Damborg forlade banen, da han havde indkasseret sit andet gule kort. Nulløsningen betyder, at Hobro fortsat topper rækken - nu med fire point ned til Silkeborg og seks point ned til AC Horsens på tredjepladsen. der er ni kampe tilbage, inden de to oprykkere med sikkerhed er fundet.

Referat:
Hobro mistede endnu en mulighed for at trække fra de andre oprykningskandidater med 0-0 hjemme mod HB Køge.